Diari Oficial de la Generalitat Valenciana


Sumari del DOGV 9936, del 13-09-2024 (2024/9130)

RESOLUCIÓ de 6 d’agost de 2024, de la Presidència de la Generalitat, per la qual s'aprova la bandera del municipi de la Vila Joiosa.
------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9130

CVE
:   PSLN-I-3664-3210

Data del document
:   06-08-2024

Organisme emissor
:   Presidència de la Generalitat

Tipus de document
:   Resolució

El Ple de l’Ajuntament de la Vila Joiosa, en la sessió de 15 de febrer de 2024, ha adoptat per majoria absoluta del nombre legal de membres de la corporació local l’acord d’aprovació de la bandera del municipi, perquè el represente i simbolitze, de conformitat amb el dictamen del Consell Tècnic d’Heràldica i Vexil·lologia de 23 de gener de 2024.

Consta el compliment del tràmit d’informació pública en el *Diari Oficial de la Generalitat Valenciana*, núm. 9818, de 28 de març de 2024, i en la Seu electrònica de l’Ajuntament.

El Consell Tècnic d’Heràldica i Vexil·lologia, en la sessió de 19 de juny da 2024, va dictaminar favorablement la proposta d’aprovació de la bandera municipal de la Vila Joiosa, i ha considerat correcta la seua representació gràfica.

El procediment s’ha tramitat d’acord amb el que s’establix en l’article 22 de la Llei 8/2010, de 23 de juny, de la Generalitat, de règim local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.

Per això, i fent ús de les atribucions conferides per la legislació vigent,

RESOLC

Aprovar la bandera del municipi de la Vila Joiosa (Alacant), que queda de la manera següent:

Bandera de proporcions 2:3. De groc, quatre pals rojos horitzontals. Al centre, escut de la vila, sense timbre. L’escut ocuparà el 45 % de l’ample de la bandera.

Contra esta resolució, que posa fi a la via administrativa, de conformitat amb el que establix l’article 114 de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la notificació o publicació d’esta resolució en el *Diari Oficial de la Generalitat Valenciana*, si és el cas, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant del mateix òrgan que ha dictat l’acte, en el termini d’un mes a comptar de l’endemà de la notificació o la publicació d’esta resolució en el *Diari Oficial de la Generalitat Valenciana*, si és el cas, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, sense que es puguen simultaniejar els dos recursos.

En el cas que la persona interessada siga una administració pública, no serà possible interposar recurs en via administrativa, sense perjuí, si és el cas, de formular potestativament el requeriment previst en l’article 44 de la Llei 29/1998, de 13 de juliol, en el termini de dos mesos a comptar de l’endemà de notificar-se o publicar-se en el *Diari Oficial de la Generalitat Valenciana*.

Tot això sense perjuí que les persones interessades puguen exercitar qualsevol altra via que estimen oportuna.

  

València, 6 d'agost de 2024

(p. d. Resolució de 08.11.2023; DOGV 9723, 13.11.2023)

Cayetano García Ramírez

Secretari autonòmic de Presidència

Esta disposició conté annexos. Consulteu-ne la versió en PDF.